**doc. PaedDr. Ľudmila Liptáková, CSc.**

**Doklady o vlastnej vedeckej škole**

Na základe viacročného vedenia tímových vedeckovýskumných projektov zameraných jednak na efektivizáciu vysokoškolskej prípravy budúceho učiteľa materinského jazyka v predprimárnom a primárnom vzdelávaní a jednak na vytvorenie didaktickej koncepcie vyučovania materinského jazyka v primárnom vzdelávaní vytvorila doc. Liptáková na Pedagogickej fakulte Prešovskej univerzity **lingvodidaktickú vedeckú školu** v rámci odboru 1.1.5 predškolská a elementárna pedagogika. Jej členmi sú doktorandi a mladí tvoriví pracovníci fakulty. Vedecká škola je oceňovaná odborníkmi na Slovensku i v zahraničí v podobe početných ohlasov (naposledy na publikácie *Dieťa a slovotvorba, Integrovaná didaktika slovenského jazyka a literatúry pre primárne vzdelávanie*, pozri zoznam ohlasov) a v podobe prizvaní doc. Liptákovej do redakčných rád vedeckých časopisov, do vedeckých a odborných rád a komisií (pozri VPCH bod 5). Výstupy vedeckej školy vytvárajú, okrem iného, konceptuálnu základňu pre realizáciu štátnej a školskej vzdelávacej politiky v oblasti vyučovania materinského jazyka.

Vlastnú vedeckú školu doc. PaedDr. Ľ. Liptákovej, CSc., možno dokladovať v týchto oblastiach:

1. Vedenie tímových vedeckovýskumných projektov.
2. Vedenie študentov a mladých tvorivých pracovníkov v rámci graduálneho a postgraduálneho (rigorózneho, doktorandského) štúdia a v rámci spolupráce na vedeckovýskumných projektoch.
3. Podporovanie vedeckovýskumných aktivít členov vedeckej školy.
4. **Vedenie tímových vedeckovýskumných projektov**

2006 – 2008 – grantový projekt KEGA 3/4092/06 – **Rozvíjanie literárno-komunikačnej a odborovodidaktickej kompetencie budúcich učiteľov preelementaristov a elementaristov prostredníctvom elektronického vzdelávania**

* vedúca riešiteľka, tímový projekt;
* 10 spoluriešiteľov: prof. PhDr. Z. Stanislavová, CSc., doc. PhDr. Ľ. Sičáková, CSc., doc. Ing. J. Burgerová, PhD., doc. PaedDr. B. Hlebová, PhD., Mgr. M. Andričíková, PhD., Mgr. R. Rusňák, PhD., Mgr. K. Vužňáková, PhD., Mgr. V. Fedorko, PaedDr. M. Klimovič (doktorand vedúcej projektu), Mgr. A. Miženková (doktorandka vedúcej projektu);
* aplikovaný lingvistický a lingvodidaktický výskum – vytvorenie koncepcie elektronizácie vysokoškolskej prípravy v študijnom odbore predškolská a elementárna pedagogika v obsahovej oblasti komunikačná a literárna výchova;
* publikovanie elektronických učebných textov, vytvorenie študijných kurzov v elektronickom výučbovom prostredí Moodle;
* zorganizovanie vedeckej konferencie s medzinárodnou účasťou *Inovácie vo vyučovaní jazyka a literatúry* a publikovanie konferenčného zborníka *Inovácie vo vyučovaní jazyka a literatúry*. Ed. Ľudmila Liptáková, Martin Klimovič. Prešov: Prešovská univerzita v Prešove, Pedagogická fakulta, Katedra komunikačnej a literárnej výchovy, 2008. 690 s. ISBN 978-80-8068-795-3;
* MŠ SR vydalo certifikát, ktorý potvrdzuje excelentné splnenie cieľov grantového projektu.

2009 – 2011 – grantový projekt KEGA 3/7270/09 – **Integrovaná didaktika slovenského jazyka a literatúry pre primárne vzdelávanie**

* vedúca riešiteľka, tímový projekt;
* 15 spoluriešiteľov: PaedDr. M. Klimovič, PhD. (zástupca vedúcej projektu, externý doktorand vedúcej projektu), prof. PhDr. Z. Stanislavová, CSc., doc. PhDr. Ľ. Sičáková, CSc., doc. PaedDr. B. Hlebová, PhD., Mgr. M. Andričíková, PhD., Mgr. R. Rusňák, PhD., Mgr. Katarína Vužňáková, PhD., Mgr. A. Mitrová, PhD., Mgr. P. Harčaríková, PhD., Mgr. A. Sochovičová, PhD. (rod. Miženková, denná doktorandka vedúcej projektu), Mgr. V. Fedorko, PhD., Mgr. Ľ. Adamčíková (denná doktorandka katedry), Mgr. D. Cibáková (denná doktorandka vedúcej projektu), Mgr. M. Hybalová, PhD. (denná doktorandka katedry), Mgr. M. Kohútová, PhD. (denná doktorandka katedry);
* základný a aplikovaný lingvodidaktický výskum – vytvorenie a prezentovanie integračnej kognitívno-komunikačnej a zážitkovej koncepcie vyučovania materinského jazyka v primárnom vzdelávaní;
* v rámci projektu riešitelia spolu publikovali 3 monografie, 1 kapitolu v monografii, 6 vysokoškolských učebníc, 2 nekonferenčné zborníky;
* boli vytvorené dve webové stránky (*Dieťa a slovotvorba* <http://das.unipo.sk>; *Integrovaná didaktika slovenského jazyka a literatúry pre primárne vzdelávanie* <http://indi.pf.unipo.sk>);
* MŠ SR vydalo certifikát, ktorý potvrdzuje excelentné splnenie cieľov grantového projektu;
* vysokoškolským učebniciam *Dieťa a slovotvorba* a *Integrovaná didaktika slovenského jazyka a literatúry pre primárne vzdelávanie* bola udelená Cena rektora Prešovskej univerzity v Prešove.

2012 – 2014 – grantový projekt KEGA 023PU-4/2012 – **Encyklopédia jazyka pre deti**

* vedúca riešiteľka, tímový projekt;
* 6 spoluriešiteľov: PaedDr. M. Klimovič, PhD. (zástupca vedúcej projektu, ukončený doktorand vedúcej projektu), doc. PhDr. Ľ. Sičáková, CSc., Mgr. K. Vužňáková, PhD., Mgr. D. Lešková, PhD., Mgr. I. Drzewiecka, PhD., Mgr. D. Cibáková, PhD. (ukončená doktorandka vedúcej projektu);
* základný lingvodidaktický výskum teoretických východísk kognitívno-komunikačného rozvíjania dieťaťa mladšieho školského veku ako konceptuálnej bázy tvorby encyklopédie jazyka pre deti;
* aplikácia výsledkov výskumu v rámci tvorby hesiel encyklopédie a v rámci projektovania rozvíjania čitateľskej gramotnosti žiaka v primárnom vzdelávaní;
* plánované výstupy: vedecký seminár o rozvíjaní jazykových a metajazykových schopností žiaka; editovanie tematicky zameraného čísla vedeckého časopisu; vytvorenie a publikovanie *Encyklopédie jazyka pre deti*.

2005 – 2010 – **editovanie nekonferenčných periodických vedeckých zborníkov Slovo o slove** ako kolektívneho výstupu vedeckovýskumných aktivít katedry a ako publikačného priestoru pre mladých tvorivých pracovníkov:

*Slovo o slove* [11] : zborník Katedry komunikačnej a literárnej výchovy Pedagogickej fakulty Prešovskej univerzity / Ed. Ľuba Sičáková, Ľudmila Liptáková. - 1. vyd. - Prešov : Katedra komunikačnej a literárnej výchovy Pedagogickej fakulty Prešovskej univerzity, 2005. - 263 s. - ISBN 80-8068-362-X.  
*Slovo o slove* [12] : zborník Katedry komunikačnej a literárnej výchovy Pedagogickej fakulty Prešovskej univerzity / Ed. Ľuba Sičáková, Ľudmila Liptáková. - 1. vyd. - Prešov : Katedra komunikačnej a literárnej výchovy Pedagogickej fakulty Prešovskej univerzity, 2006. - 314 s. - ISBN 80-8068-491-X.  
*Slovo o slove* [13] : zborník Katedry komunikačnej a literárnej výchovy Pedagogickej fakulty Prešovskej univerzity / [Ed. Ľuba Sičáková, Ľudmila Liptáková, Bibiána Hlebová]. - 1. vyd. - Prešov : Katedra komunikačnej a literárnej výchovy Pedagogickej fakulty Prešovskej univerzity, 2007. - 342 s. - ISBN 978-80-8068-646-8.  
*Slovo o slove* [15] : zborník Katedry komunikačnej a literárnej výchovy Pedagogickej fakulty Prešovskej univerzity / Ed. Ľudmila Liptáková, Katarína Vužňáková, Radoslav Rusňák. - Prešov : Prešovská univerzita v Prešove, Pedagogická fakulta, Katedra komunikačnej a literárnej výchovy , 2009. - 389 s. - ISBN 978-80-8068-972-8.  
*Slovo o slove* [16] : zborník Katedry komunikačnej a literárnej výchovy Pedagogickej fakulty Prešovskej univerzity / Ed. Ľudmila Liptáková, Markéta Andričíková, Martin Klimovič. - Prešov : Prešovská univerzita v Prešove, Pedagogická fakulta, Katedra komunikačnej a literárnej výchovy, 2010. - 400 s. - ISBN 978-80-555-0201-4.

1. **Vedenie študentov a mladých tvorivých pracovníkov v rámci graduálneho a postgraduálneho (rigorózneho, doktorandského) štúdia a v rámci spolupráce na vedeckovýskumných a publikačných projektoch**

V rámci riešenia výskumných otázok lingvodidaktickej vedeckej školy uchádzačka úspešne viedla 3 ukončených doktorandov, 15 rigorozantov, 87 diplomantov a 11 bakalarantov. Viacerí študenti a mladí tvoriví pracovníci participovali na vedeckovýskumných projektoch, ktoré viedla doc. Liptáková, a na ich výstupoch:

* grantový projekt KEGA 3/4092/06 (2006 – 2008) – ***Rozvíjanie literárno-komunikačnej a odborovodidaktickej kompetencie budúcich učiteľov preelementaristov a elementaristov prostredníctvom elektronického vzdelávania***: **zapojení doktorandi:** PaedDr. M. Klimovič (spolueditor konferenčného zborníka), Mgr. A. Miženková;
* grantový projekt KEGA 3/7270/09 (2009 – 2011) – ***Integrovaná didaktika slovenského jazyka a literatúry pre primárne vzdelávanie***: **zapojení doktorandi:** PaedDr. M. Klimovič, PhD., Mgr. A. Sochovičová, PhD. (rod. Miženková), Mgr. D. Cibáková;
* vysokoškolská učebnica ***Integrovaná didaktika slovenského jazyka a literatúry pre primárne vzdelávanie*: zapojení ukončení a súčasne vedení doktorandi a rigorozanti ako spoluautori učebnice**: PaedDr. M. Klimovič, PhD., Mgr. A. Sochovičová, PhD. (rod. Miženková), Mgr. D. Cibáková, PaedDr. A. Matušíková;
* vysokoškolská učebnica ***Integrovaná didaktika slovenského jazyka a literatúry pre primárne vzdelávanie*: prezentované výsledky výskumu diplomantov** (Mgr. A. Miženková, Mgr. G. Melniková, Mgr. S. Prebehajlová);
* grantový projekt KEGA 023PU-4/2012 (2012 – 2014) – ***Encyklopédia jazyka pre deti***: **zapojení ukončení doktorandi:** PaedDr. M. Klimovič, PhD., Mgr. D. Cibáková, PhD.;
* periodický zborník ***Slovo o slove***: **zapojení ukončení doktorandi a mladí tvoriví pracovníci katedry** **ako spolueditori zborníka**: PaedDr. M. Klimovič, PhD., Mgr. R. Rusňák, PhD., Mgr. K. Vužňáková, PhD., Mgr. M. Andričíková, PhD.;
* periodický zborník ***Slovo o slove***: pod supervíziou doc. Liptákovej v ňom **publikovali doktorandi** (PaedDr. M. Klimovič, PhD., Mgr. A. Sochovičová, PhD., Mgr. D. Cibáková, PhD.), **rigorozanti** (PaedDr. J. Palenčárová, PaedDr. M. Klimovič, PaedDr. B. Evansová, G. Repelová), a **diplomanti** (Mgr. M. Klimovič, Mgr. A. Miženková, Mgr. A. Pirohová, Mgr. M. Urdová, Mgr. E. Peťovská, Mgr. A. Čigarská atď.).

1. **Podporovanie vedeckovýskumných aktivít členov vedeckej školy**

V rámci vedeckej školy doc. Liptákovej boli a sú mladí tvoriví pracovníci podporovaní v odbornom raste a dosiahli významné výsledky vo vedeckom výskume v odbore 1.1.5 predškolská a elementárna pedagogika, resp. v príbuzných odboroch. Osobitne treba vyzdvihnúť PaedDr. Martina Klimoviča, PhD., diplomanta, rigorozanta a doktoranda doc. Liptákovej, ktorý je odborným asistentom na Katedre komunikačnej a literárnej výchovy Pedagogickej fakulty PU a ktorý od r. 2010 vykonáva funkciu vedúceho katedry. Významné pracovné úspechy dosiahli aj ďalší členovia vedeckej školy doc. Liptákovej, napr. Mgr. D. Cibáková, PhD., získala postdoktorandské miesto na Univerzite Palackého v Olomouci, Mgr. V. Šefčík je úspešným riaditeľom školy atď.

V rámci lingvodidaktickej vedeckej školy doc. Liptákovej boli prostredníctvom riešenia tímových vedeckovýskumných projektov finančne alebo odborne podporené tieto knižné publikácie mladých i ostatných tvorivých pracovníkov Pedagogickej fakulty PU:

**vedecké monografie**

VUŽŇÁKOVÁ, K.: *Problémy lexikografického zachytenia slovotvorného systému slovenčiny*. Prešov: Prešovská univerzita, 2006. 163 s. ISBN 80-8068-460-X. Dostupné na: <http://www.pulib.sk/elpub/PF/Vuznakova1/index.htm>

KLIMOVIČ, M.: *Tvorivé písanie v mladšom školskom veku*. Prešov: Pedagogická fakulta Prešovskej univerzity v Prešove, 2010. 172 s. ISBN 978-80-555-0178-9. Dokument je umiestnený na: http://www.pulib.sk/elpub2/PF/Klimovic1/index.html

Mitrová, A.: *Vývinové tendencie rozhlasovej drámy* *(so zameraním na Slovenský rozhlas štúdio Košice)*. Prešov: Prešovská univerzita v Prešove, Pedagogická fakulta, 2010. 275 s. ISBN 978-80-555-0225-0.

Sičáková, Ľ.: *Propriá v jazykových a mimojazykových súvislostiach (na materiáli hydroným z povodia Slanej)*. Prešov: Prešovská univerzita v Prešove, Pedagogická fakulta, 2011. 150 s. ISBN 978-80-555-0400-1.

CIBÁKOVÁ, D.: *Jazyk a kognícia v rozvíjaní porozumenia textu u žiaka primárnej školy*. Prešov: Prešovská univerzita, 2012, 235s. ISBN 978-80-555-0605-0. Dokument je umiestnený na <http://www.pulib.sk/elpub2/PF/Cibakova1/index.html>

**vysokoškolské učebnice**

HLEBOVÁ, B.: *Základy špeciálnej didaktiky slovenského jazyka a literatúry*. Prešov: Prešovská univerzita v Prešove, Pedagogická fakulta, 2009. 175 s. ISBN 978-80-8068-958-2.

RUSŇÁK, R.: *Svetová literatúra pre deti a mládež v didaktickej komunikácii*. Prešov: Prešovská univerzita v Prešove, Pedagogická fakulta, 2009. 203 s. ISBN 978-80-555-0071-3.

LIPTÁKOVÁ, Ľ. – VUŽŇÁKOVÁ, K.: *Dieťa a slovotvorba*. Prešov: Prešovská univerzita v Prešove, Pedagogická fakulta, 2009. 203 s. ISBN 978-80-555-0072-0. Webová stránka učebnice je prístupná na: http://das.unipo.sk.

KLIMOVIČ, M.: *Tvorivé písanie v primárnej škole*. Prešov: Prešovská univerzita v Prešove, Pedagogická fakulta, 2009. 152 s. ISBN 978-80-8068-982-7.

HARČARÍKOVÁ, P. – KLIMOVIČ, M.: *Naratíva v detskej reči*. Prešov: Prešovská univerzita v Prešove, Pedagogická fakulta, 2011. 189 s. ISBN 978-80-8068-982-7.

Liptáková, Ľ. a kolektív: *Integrovaná didaktika slovenského jazyka a literatúry pre primárne vzdelávanie*. Prešov: Prešovská univerzita v Prešove, Pedagogická fakulta, 2011. 580 s. ISBN 978-80-555-0462-9.

V Prešove 21. 3. 2013 Podpis uchádzačky: